Pilar García Rego

**Pilar García Rego**, nada en Cacheiras (Teo) o 29 de agosto de 1966, é unha xornalista, presentadora e escritora galega.

## Traxectoria 
### Xornalista 
Comezou a súa carreira profesional en Radio Galicia, na cadena SER a finais dos anos oitenta onde presentou e dirixiu varios programas como *El últmo desván*. No ano 1989 comou a traballar como locutora na Televisión de Galicia. En 1990 copresentou *Crocante* con Alberto Avendaño,. Foi redactora de *Cousas da Lingua*. A partir de aquí fixo labores de redacción e presentación en *Esto é noticia* en 1995, programa que dirixiu na súa edición de fin de semana; *De todo corazón* (dende o 23 de setembro de 1996) con Iolanda Vázquez. Estivo na redacción dos primeiros talk shows da TVG como *Bis a Vis* ou *Tardes con Ana*. Dende o 18 de maio de 1998 o concurso cultural *Todos a bordo* e, estreado o 20 de xaneiro de 2003, dirixiu *O sabichón*, un microespazo feito en colaboración coa UE e outros programas especiais.

Entre 2006 e 2013 presentou máis de douscentos programas de *Alalá*, un dos espazos máis premiados desta canle: gañou o Premio da Comunicación 2007, o Premio da Crítica de Galicia en 2007, Premio da Aula Gómes Mouro, Premio Recuncho da Palleta, Premio da Academia Española de TV, Premio Constantino Bellón. Foi redactora do programa de música *No bico un cantar* dende o 23 de setembro de 2013.

Desde 2013 presenta *Zigzag diario*, espazo cultural gañador de cinco Premios Mestre Mateo consecutivos, o premio da Gala do Libro Galego ou o Martín Codax a mellor programa de música.

### Escritora 
Como escritora de ficción realizou o guión de *A casa do barqueiro* (2002), proxecto de longametraxe. Foi guionista e/ou editora de series como *Avenida de América*, *Rías Baixas, Libro de Familia* e *O Faro*.  

Publicou en 2019 o seu primeiro poemario, *Sandalias verdes zapatou azuis e cans negros*, editado por Xerais. En 2021 participou no *Manifesto 25-N 30 voces pola eliminación da violencia contra a muller* e no número 229 da revista *Grial*. O mesmo ano publicou *Humanario* coa editorial Galaxia.

En 2023, prologou o libro *As que dormen entre o centeo*, primeiro libro de partituras de gaiteiras da Asociación de Gaiteiros Galegos. En 2024 publicou o poemario *War is over* con Medulia Editorial, ilustrado por Carme Ayala.

## Obra 
### Poesía 
**Sandalias verdes, zapatos azuis e cans negros* (2019). Vigo: Xerais. 56 páxs. ISBN 978-84-9121-514-1. ePub: ISBN 978-84-9121-512-7.
* *Humanario* (2021). Vigo: Galaxia. 64 páxs. ISBN 978-84-9151-636-1.
* *War is over* (2024)  Medulia Ed.
* *desaparecer* (2024). Vigo: Galaxia, Dombate. 120 páxs. ISBN 978-84-1176-339-4.

### Obras colectivas
**Manifesto 25-N 30 voces pola eliminación da violencia contra a muller*.  Ed. Alvarellos e Asoc. cultural Caldaloba.
**Así fala Penélope*, antoloxía de xénero de M. Dacosta. Chan da Pólvora Editora.

## Recoñecementos 
*Medalla do Gaiteiro en Forcarei 2011.
*Premio As Nosas Músicas 2017 da Asociación A Xesteira pola súa traxectoria profesional.
*Premio Bos e Xenerosos 2023 da Fundación Eduardo Pondal.

## Notas 
## Véxase tamén 
### Bibliografía 
* Maneiro, Arturo; *25 anos de Televisión de Galicia. De 1985 a 2010* 
### Ligazóns externas 
* Pilar G. Rego no soportal do audiovisual galego Consello da Cultura Galega
* Ficha en Editorial Galaxia